الیکٹرانکس اور اطلاعات تکنالوجی کی وزارت
مستقبل روشن ہے، ہندوستان کے لئے مستقبل ڈی آئی آر- وی ہے: وزیر مملکت راجیو چندر شیکھر
اختراعات، فعالیت، کارکردگی – یہ ڈی آئی آر- وی پروگرام کے مستقبل کے منتر ہیں: وزیر مملکت راجیو چندر شیکھر
ڈی آئی آر- وی ایکو سسٹم اب صرف فعالیت کے بارے میں نہیں ہے، یہ نیا معیار قائم کرنے کے بارے میں ہے: وزیر مملکت راجیو چندر شیکھر
وزیر مملکت راجیو چندر شیکھر نے آئی آئی ٹی مدراس کے ذریعے منعقد ڈیجیٹل انڈیا آر آئی ایس سی- وی  سمپوزیم سے خطاب کیا
ہنرمندی و کاروبار اور الیکٹرانکس و آئی ٹی کے مرکزی وزیر مملکت جناب راجیو چندر شیکھر نے چنئی میں آئی آئی ٹی مدراس کے ذریعے منعقد ڈیجیٹل انڈیا آر آئی ایس سی – وی  سمپوزیم سے ورچوئل طور پر خطاب کیا۔ اپنے خطاب میں انھوں نے ڈی آئی آر- وی کے لئے سرکار کے وژن پر زور دیا، جس کا مقصد موجودہ وقت میں مؤثر پبلک – پرائیویٹ شراکت داری اور آئی آئی ٹی مدراس جیسے اہم تعلیمی اداروں کے ساتھ تعاون کرکے آر آئی ایس سی – وی کے لئے ایک مضبوط ایکو سسٹم کی تعمیر کرنا ہے۔
پچھلے سال لانچ کئے گئے ڈی آئی – وی پروگرام کا مقصد جدید مائیکرو پروسیسر کی تعمیر کرکے ہندوستان کے سیمی کنڈکٹر ایکو سسٹم کو بڑھاوا دینا ہے۔ وزیر موصوف نے بتایا کہ کس طرح ڈی آئی آر – وی صنعت میں ہر کھلاڑی کے لئے تکنیکی مواقع پیدا کرے گا اور ہندوستان کے تکنیکی اہداف کو حاصل کرنے میں اہم رول ادا کرے گا۔
جناب راجیو چندر شیکھر نے کہا کہ ’’آج ہندوستان کے لئے مستقبل روشن ہے اور وہ مستقبل ہے ڈی آئی آر – وی۔ ہمارے وزیر اعظم جناب نریندر مودی پہلے ہی اعلان کرچکے ہیں کہ یہ پہل ہندوستان کے تکنیکی شعبے کی تفسیر کرے گی اور کئی تکنیکی مواقع پیش کرے گی۔ یہ ہندوستان میں ہمارے انجینئروں اور اسٹارٹ اپس کی بہتری اور اختراعات سے متعارف ہوگا۔ اختراعات، فعالیت اور کارکردگی – یہ ڈی آئی آر - وی پروگرام کے لئے آنے والے برسوں کے منتر ہیں۔ حکومت ہند ڈی آئی آر- وی کو ہندوستانی آئی ایس اے  بنانے کے لئے پوری طرح عہد بند ہے۔‘‘
وزیر موصوف نے ایسے سودیشی پروگراموں کی اہمیت پر زور دیا اور ذکر کیا کہ مسلسل بڑھتی ڈیجیٹلائزیشن اور نئے ایپلی کیشن کے لئے سیلیکان چپس کی مانگ بڑھ رہی ہے، جسے ابھی تلاش کیا جانا باقی ہے۔
جناب راجیو چندر شیکھر نے مزید کہا کہ ’’جیسے جیسے 5 جی اور 6 جی کی آمد کے ساتھ انٹرنیٹ مزید پیچیدہ ہوجائے گا، نئے ایپلی کیشن کی تلاش کی جائے گی۔ سیلیکان چپس، سیمی کنڈکٹر اور دیگر سسٹم کے لئے جگہ تلاش کرنے کے زیادہ مواقع ہوں گے۔ جب ہم کارکردگی اور ایپلی کیشن کے بارے میں بات کرتے ہیں تو میں ایک ایسا مستقبل دیکھتا ہوں جہاں کئی ڈیجیٹل مصنوعات، جن کا ہم آج استعمال کرتے ہیں، خواہ وہ کلاؤڈ، ڈیٹا سینٹر، موبائل ڈیوائس، ٹیبلیٹ، کلاؤڈ خدمات کے لئے سرور، خودکار ٹیکنالوجی، سینسر، آئی او ٹی، 5 جی، یا 6 جی نیٹ ورک ہوں، ہم ان سب میں ڈی آئی آر- وی پر مبنی چپس، ڈیوائس اور سسٹم دیکھیں گے۔‘‘
وزیر موصوف نے بتایا کہ ہندوستان کے اعلیٰ فعالیت کے کمپوٹنگ کے سبھی اہداف کے مرکز میں ڈی آئی آر – وی کو رکھنا کیوں کر ضروری ہے۔ انھوں نے کہا کہ ’’حالانکہ میں ایکس- 86 اور اے آر ایم اسپیس سیکٹر میں سرگرمیاں اور پروگرام جاری رکھ سکتے ہیں۔ ہماری خاص توجہ ڈی آئی آر- وی پروگرام پر ہے۔ ہم یہ عہد دینے کے لئے تیار ہیں کہ سی- ڈی اے سی کی قیادت میں اور مختلف پبلک – پرائیویٹ شراکت داری کے ذریعے حمایت یافتہ ہمارے اعلیٰ فعالیت کے کمپیوٹنگ اہداف کے مرکز میں ڈی آئی آر- وی ہوگا۔‘‘
جناب راجیو چندر شیکھر نے بنیادی فعالیت سے آگے بڑھنے اور نئے عالمی معیار قائم کرنے والے جدید ترین سسٹم کو تیار کرنے میں زیادہ کوشش کرنے کی اہمیت پر بھی روشنی ڈالی۔
انھوں نے کہا کہ ’’انڈیا ٹیکیڈ میں ہماری خواہش ان تین شعبوں تک پھیلی ہوئی ہے: آئی او ٹی کے ساتھ آٹوموٹیو صنعتی شعبہ، فعالیت اور اعلیٰ فعالیت کمپیوٹر سمیت کمپیوٹنگ۔ ہمارا ہدف یہ یقینی بنانا ہے کہ ڈی آئی آر – وی کے ان تینوں باب میں سنجیدہ موجودگی ہو۔ یہ کہنے کے علاوہ کہ ہم اس پروگرام کی حمایت کریں گے، حقیقی پیغام یہ ہے کہ ڈی آئی آر- وی کمیونٹی اور ایکو سسٹم سے توقع اب صرف فعالیت کے بارے میں نہیں ہے۔ آج ہم محض فنکشنل سسٹم نہیں چاہتے، ہم ایسا فنکشنل سسٹم چاہتے ہیں جو دیگر تقابلی سسٹم اور آئی ایس اے کے مقابلے نئے معیار قائم کرنے کے معاملے میں بھی سرفہرست ہوں۔‘‘
جناب راجیو چندر شیکھر نے آئی آئی ٹی چنئی اور سی- ڈی اے سی کے درمیان شراکت داری کی ستائش کی، خاص طور سے ڈی آئی آر – وی پروگرام کے پس منظر میں اس بات پر روشنی ڈالی کہ کس طرح اس طرح سے تعاون بہتری اور اختراعات کے لئے ایک مرکز تیار کرتے ہیں۔ انھوں نے کہا ’’آئی آئی ٹی چنئی اور سی – ڈی اے سی کے درمیان تعاون نے یہ دکھایا ہے کہ آئی آئی چنئی دنیا بھر کے دیگر تمام تعلیمی اداروں کے ساتھ ساتھ سیمی کنڈکٹر اور الیکٹرانک اختراعات کے اس تیزی سے بڑھتے ہوئے ایکو سسٹم کا حصہ بننے میں دلچسپی رکھنے والے کے لئے روشنی کا ایک ستون بن گئی ہے۔ آئی آئی ٹی چنئی تیزی سے اختراعات اور تعمیریت کا مرکز اور ڈی آئی آر- وی پر مرکوز مستقبل کی ٹیکنالوجی کا مرکز بنتا جارہا ہے۔‘‘
اس ایک روزہ سمپوزیم میں مختلف تکنیکی اختراعات کی نمائش کی گئی اور صنعتی دنیا سے اسٹارٹ اپس، طلباء اور تعلیمی ماہرین کی شراکت داری دیکھی گئی۔